Tidevannsøy

Tidevannsøy er et stykke land som er forbundet med fastlandet ved naturlig vis eller ved en kunstig, menneskeskapt fylling eller gangvei som blir synlig ved fjære (lavvann) og tildekket ved flo (høyvann). Vannstanden i havet endrer seg hele tiden, enten stiger eller avtar den, og noen steder i verden kan forskjellen mellom flo og fjære være så mye som 15 meter. I disse områdene av verden er det flere tidevannsøyer enn andre steder.

På grunn av den mystikk eller undring som fenomenet tidvannsøy kan inngi har flere av dem blitt forstått som hellige steder og steder for religiøs aktivitet. Eksempler er Lindisfarne i Northumberland, St Michael's Mount i Cornwall og Mont-Saint-Michel med benediktinerklosteret i Normandie. Mange tidevannsøyer har også hatt festninger ettersom de i seg selv er en naturlig befestning og lette å forsvare.

Tidevannsøyer 
Et utvalg av tidevannsøyer, listen er ikke komplett.

Asia 
 Jindo og Modo sørvest i Sør-Korea

Amerika

Canada 
 Thumbster's Island i New Brunswick i Canada
 Micou's Island i St. Margarets Bay i Nova Scotia i Canada

USA 
 Bar Island i Maine
 High Island i New York
 Long Point Island i Harpswell i Maine
 Cana Island Lighthouse i Wisconsin
 Battery Point Light i California
 Camano Island i Puget Sound i Washington

Europa

Frankrike 

 Mont-Saint-Michel i Normandie i Frankrike
 Île de Noirmoutier i Vendée i Frankrike

Tyskland/Danmark 
 Halligen i De nordfrisiske øyene, Tyskland/Danmark
 Mandø på vestkysten av Danmark.

Norge 
 Steinvikholmen i Trondheimsfjorden

Irland 
 Omey Island i Connemara i County Galway i Connacht
 Coney Island nær Rosses Point i County Sligo

Storbritannia 

 Baleshare i Ytre Hebridene i Skottland
 Brough of Birsay i Orknøyene i Skottland
 Burgh Island i Devon i England
 Chapel Island i Cumbria i England
 Cramond Island i Edinburgh i Skottland
 Davaar Island nær Campbeltown på Kintyrehalvøya i Skottland
 Erraid utenfor Isle of Mull i Skottland
 Gugh i Scillyøyene i England 
 Hilbre Island i River Dee-estuaret mellom Nord-Wales og den engelske Wirralhalvøya
 Llanddwyn Island utenfor Anglesey i nordlige Wales
 Lindisfarne i Northumberland i England
 Northey Island i Essex i England
 Oronsay i Indre Hebridene i Skottland
 Osea Island i Essex i England
 Rough Island utenfor Rockcliffe i Dumfries & Galloway i Skottland
 Sheep Island i Cumbria i England
 St Michael's Mount i Cornwall i England
 St Mary's Island i North Tyneside i England
 Sully Island i Vale of Glamorgan i Wales
 Worm's Head utenfor Gower i Wales

Kronbesittelser 
 Lihou ved Guernsey, en av Kanaløyene i Den engelske kanal

Referanser

Litteratur 
 Caton, Peter (2011): No Boat Required – Exploring Tidal Islands. ISBN 978-1848767-010.

Eksterne lenker